અદમ સાહેબે ‘હવે ક્યાં અને શું?’ એ પ્રશ્ન આગળ ધર્યો. ‘દર્શકે’ સોક્રેટીસ આજે હોત તો રાજ્ય પદ્ધતિ વિષે એનો અભિગમ કેવો હોત તેની વાત નવલકથામાં કરી. તેમ જ આપણે ‘દર્શક’ હોત તો તેમનો સાહિત્ય અકાદમીની સ્વાયત્તતા અને રચનાકારોના તળ ગુજરાત તથા ડાયસ્પોરામાં સ્થાન-માન વિષે કેવો અભિગમ હોત તે વિચારવું રહ્યું. ‘દર્શક’ “હવે આગળ શું કરવાના છો?” એમ જરૂર પૂછત. નજીકના ભવિષ્યમાં અનુવાદિત ગ્રંથ પ્રગટ કરવાનો સંકલ્પ લેવાની હાકલ અદમ ટંકારવીએ કરી.